open-index/open-wikipedia-markdown huggingface dataset:
Γεώργιος Τροχάνης

Ο **Γεώργιος Τροχάνης**, ήταν προεστός και πρωτεργάτης της Επαναστάσεως του 1821. Η καταγωγή του, ήταν από το χωριό Άγιος Ιωάννης Αρκαδίας.

## Βιογραφία

Ο Γεώργιος Τροχάνης, ήταν προεστός και πρόκριτος του Αγίου Ιωάννου. Το 1820, μυήθηκε στην Φιλική Εταιρία από τον Αναγνώστη Κονδάκη, μαζί με τον επίσης προεστό του Αγίου Ιωάννου, Πάνο Σαρηγιάννη και άλλους. Σημαντική ήταν και η προσφορά του στον αγώνα. Τον Μάρτιο του 1821, με τη δημιουργία του στρατοπέδου στα Βέρβενα, διορίστηκε «*φροντιστής*» από τον Επίσκοπο Βρεσθένης Θεοδώρητο και τον Αναγνώστη Κονδάκη. Ήταν επίσης συγγενής των αδερφών Ζαφειρόπουλων (Πάνος, Κωνσταντίνος και Ιωάννης).

Κατά τα έτη 1803 - 1804, παραιτήθηκε από ηγούμενος της Μονής Λουκούς ο πρώην αρχιερέας, Κωνστάντιος Μαρούδης ή Λυχνός και ο πανίσχυρος προεστός του Αγίου Ιωάννου, Αναγνώστης Παπάζογλου, ενοικίασε τα κτήματά της στους προύχοντες Γεώργιο Τροχάνη και Σταυριανό Διαμαντή Κουναβέλο. Οι ενοικιαστές όμως, έπαθαν πολλές καταστροφές και έπειτα παρουσιάστηκαν στον Παπάζογλου, ζητώντας του να τους απαλλάξει από αυτή την καταστροφική ενοικιάση - «*εξεκληρίσαμε και εψωριάσαμε*» του είπαν «*από την ενοικίαση αυτή*». Έτσι ο λαός του Αγίου Ιωάννη, συνέταξε την εξής σάτυρα, που βρίσκεται γραμμένη σε χειρόγραφο της Μονής Λουκούς:

*Κατακαημένη νερατζιά, που είσαι μπροστά στην πόρτα,*
*μην είδες τον Νεόφυτο και τον Παπαγληγόρη ;*
*Εψές - προψές τους είδαμε, στην ποταμιά πηγαίναν,*
*για να μαζέψουνε βεργιά, να πλέξουνε κοφίνια.*
*Ο Μπόρτζος πάει κ' έρχεται στον Αγιάννη μ' αγγούρια*
*κι ο Γιώργης πήρε τη βλογιά και πάει στα Βλαχοχώρια*

Το 1834, οι μονές που είχαν κάτω από 6 μοναχούς, διαλύθηκαν με βασιλικό διάταγμα. Τότε, διαλύθηκε η Λουκού και η Μονή Θεολόγου, τα κτήματά και η κινητή τους περιουσία πωλήθηκαν και τα μοναστήρια λεηλατήθηκαν από τους κατοίκους των γύρω χωριών. Οι κάτοικοι, τα απέδωσαν στους προύχοντες του Αγίου Ιωάννη και συνέταξαν εις βάρος τους το εξής τραγούδι:

*Εσείς πουλιά της [[Ζάβιτσα]]ς κι' αηδόνια της Σωτήρας,*
*μην ήδατε τον 'γούμενο και παπά-Γληγόρη;*
*Εψές, προψές τον είδαμε και πάει το Θεολόγο*
*πάει ν' αλατίσει το τυρί, τις έρμες τις μυτζήθρες.*
*Γίνει ο Τροχάνης 'γούμενος και ο Τσάκωνας κελάρης*
*κι ο Σταυριανίδης ειν' παπάς και τους 'ξομολογάει:*
*το κρίμα να 'χει ο Τσάκωνας και τ' άδικο ο Τροχάνης*
*και το μεγάλο αφορεσμό νάχει ο Σταυριανίδης, οπού εχαλάσαν τη Λουκού χαλάν το Θεολόγο*

## Πηγές

* Νικολάου Φλούδα - *Θυρεατικά, τόμος Γ΄: Άγιος Ιωάννης, μητρόπολις οικισμών Θυρέας*, Αθήνα 1983

## Σημειώσεις


Κατηγορία:Έλληνες πρόκριτοι
Κατηγορία:Αγωνιστές του 1821
Πόχανγκ Στίλερς

Η **Πόχανγκ Στίλερς** (χάνγκουλ: 포항 스틸러스) είναι νοτιοκορεατική επαγγελματική ποδοσφαιρική ομάδα από την Πόχανγκ του Βόρειου Γκιόνγκσανγκ. Ιδρύθηκε το 1970 με την ονομασία «Πόχανγκ Στίλγουρκς», η οποία προέρχεται από την Pohang Iron and Steel Company, ιδιοκτήτρια της ομάδας. Αποτελεί την πλέον επιτυχημένη ομάδα στην Ασία, έχοντας κατακτήσει τρια ΑΦΚ Τσάμπιονς Λιγκ.

## Επιτυχίες

### Εγχώριες
#### Πρωταθλήματα
* **[[Πρωτάθλημα ποδοσφαίρου Νότιας Κορέας|Κ Λιγκ Κλάσικ]]**
:: Πρωταθλήτρια (5): 1986, 1988, 1992, 2007, 2013
:: Δεύτερη θέση (4): 1985, 1987, 1995, 2004

* **Ποδοσφαιρικό Πρωτάθλημα Κορέας/Εθνικό Πρωτάθλημα**
:: Πρωταθλήτρια (5): 1975 Άνοιγμα, 1981 Fall, 1982, 1986 Κλείσιμο, 1988 Κλείσιμο
:: Δεύτερη θέση (2): 1977, 1989 Άνοιγμα

#### Κύπελλα
* **[[Κύπελλο Νότιας Κορέας (ποδόσφαιρο ανδρών)|Κύπελλο]]**
:: Κυπελλούχος (6): 1996, 2008, 2012, 2013, 2023, 2024
:: Φιναλίστ (3): 2001, 2002, 2007

* **Λιγκ Καπ**
:: Νικήτρια (2): 1993, 2009
:: Φιναλίστ (2): 1996, 1997s

* **Εθνικό Πρωτάθλημα Ποδοσφαίρου**
:: Δεύτερη θέση (2): 1977, 1985

* **Προεδρικό Κύπελλο**'
:: Νικήτρια (1): 1974
:: Φιναλίστ (1): 1989

### Διεθνείς

#### Ηπειρωτικές
* **[[Κύπελλο Πρωταθλητριών Ποδοσφαίρου Ασίας|ΑΦΚ Τσάμπιονς Λιγκ]]**
:: Νικήτρια (3): 1996–97, 1997–98, 2009

* **Ασιατικό Σούπερ Καπ**
:: Φιναλίστ (2): 1997, 1998

#### Παγκόσμιες
* **[[Παγκόσμιο Κύπελλο Συλλόγων]]**
:: Τρίτη θέση (1): 2009

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Νότιας Κορέας
4-μεθυλοβενζαλδεΰδη

Η **4-μεθυλοβενζαλδεΰδη**  (αγγλικά *4-methylbenzaldehyde*) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C8H8O|C<sub>8</sub>H<sub>8</sub>O]]**, αλλά συμβολίζεται συχνότερα με τον ημισυντακτικό της τύπο **4-CH<sub>3</sub>(C<sub>6</sub>H<sub>4</sub>)CHO**. Είναι συνδυασμός «θυγατρικής» βενζαλδεΰδης (PhCHO) και «θυγατρικού» τολουόλιου (PhCH3). Είναι διαθέσιμη εμπορικά, αλλά μπορεί να παραχθεί με φορμυλίωση τολουολίου κατά Friedel-Crafts, με συνεπίδραση μονοξειδίου του άνθρακα (CO) και υδροχλωρίου (HCl), υπό συνθήκες Gattermann-Koch:
:κέντρο|χωρίς-πλαίσιο|300x300εσ

## Δείτε επίσης
:# Βενζαλδεΰδη
:# Σαλικυλαλδεΰδη
:# 3-υδροξυβενζαλδεΰδη
:# 4-υδροξυβενζαλδεΰδη

## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

## Αναφορές και σημειώσεις


Κατηγορία:C8
Κατηγορία:Βενζαλδεΰδες
Βαγγέλης Γερμανός

Ο **Βαγγέλης Γερμανός** (πραγματικό όνομα: **Ευάγγελος Ι. Γεωργουσόπουλος**) (Πειραιάς, 14 Νοεμβρίου 1949) είναι Έλληνας συνθέτης, στιχουργός, τραγουδιστής και ηθοποιός.

## Βιογραφία
Γεννήθηκε και μεγάλωσε στον Πειραιά σε λαϊκή οικογένεια. Η μητέρα του τού αγόρασε την πρώτη του κιθάρα, όταν αυτός ήταν 11 χρονών. Σαν πρώτο δάσκαλο είχε τον Δημήτρη Γκόγκο, ή Μπαγιαντέρα. Μετά το Γυμνάσιο, ανέβηκε στη Θεσσαλονίκη όπου σπούδασε στο Τμήμα Μαθηματικών του ΑΠΘ για ένα χρόνο και τον επόμενο πήρε μετεγγραφή για την Αθήνα όπου συνέχισε τις σπουδές του. Παράλληλα, σπούδασε κιθάρα και θεωρητικά. Ξεκίνησε την καριέρα του στο τραγούδι το 1972 με το συγκρότημα του Διονύση Σαββόπουλου, παίζοντας ηλεκτρική κιθάρα, τζουρά και τραγουδώντας στο Βρώμικο Ψωμί.

Το 1981 κυκλοφορεί τον πρώτο δίσκο του με τίτλο *Τα μπαράκια*, σε παραγωγή του Σαββόπουλου, ο οποίος σημείωσε μεγάλη επιτυχία. Το 1982 εξέδωσε το δεύτερο δίσκο του με τίτλο *Ερωτικό κούρδισμα*, από τον οποίο ακούστηκε περισσότερο το τραγούδι «Κρουαζιέρα», το 1984 τον δίσκο *Βραχυκύκλωμα*, το 1985 τον δίσκο *"Χάδια και χαστούκια"* και το 1994 τον δίσκο *Ασκήσεις*.

Εκτός από το τραγούδι, έχει εμφανιστεί σε τηλεοπτικές σειρές, όπως τον *[[Κόκκινος Κύκλος|Κόκκινο Κύκλο]]* και σε κινηματογραφικές ταινίες, όπως *[[Ο αδερφός μου κι εγώ]]*.

Το 2014 υπήρξε κριτής στον παιδικό μουσικό διαγωνισμό *The Music School Greece*.

Η καλλιτεχνική πορεία του Βαγγέλη Γερμανού αποτέλεσε το θέμα του ντοκιμαντέρ *Μέσα μου βλέπω μονάχα θάλασσα*, που πρωτοπαρουσιάστηκε το 2019.

Το Οκτώβριο του 2020 ερμήνευσε το παιδικό τραγούδι του *Hippoβρύχιου* με τίτλο «Ποπ Κορν».

## Δισκογραφία
* 1981 - Τα Μπαράκια
* 1982 - Ερωτικό Κούρδισμα
* 1984 - Βραχυκύκλωμα
* 1985 - Χάδια Καί Χαστούκια
* 1986 - Ζωντανή Περιπέτεια
* 1987 - Ερωτόλογα
* 1989 - Γιούπι - Για
* 1992 - Ο Τροβαδούρος Σου
* 1994 - Ασκήσεις
* 2000 - Ελεύθερος Χρόνος (cd single)
* 2000 - Ελεύθερος Χρόνος
* 2001 - Εφ' όλης της ύλης
* 2005 - Το Μαγικό Νησί
* 2008 - Καμικάζι
* 2013 - Τα Bluzάκια
* 2014 - Καλοκαίρι Στην Αμοργό (Και Άλλες Ιστορίες) (με πολλούς ακόμα)

## Παραπομπές


Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες ηθοποιοί τηλεόρασης
Σόνγκναμ ΦΚ

Η **Σόνγκναμ ΦΚ** (χάνγκουλ: 성남 FC) είναι νοτιοκορεατική επαγγελματική ποδοσφαιρική ομάδα από τη Σόνγκναμ. Ιδρύθηκε στις 18 Μαρτίου του 1989 με την ονομασία «Ίλχουα Τσόνμα» (일화 천마). Αποτελεί μία από τις πλέον επιτυχημένες ομάδες στη Νότια Κορέα, έχοντας κατακτήσει εγχώριους και διεθνείς τίτλους, με σημαντικότερη την κατάκτηση δύο ΑΦΚ Τσάμπιονς Λιγκ. Η ομάδα κατετάγει πέμπτη στο *Asian Clubs of the 20th century* του IFFHS.

## Επιτυχίες

### Εγχώριες
#### Πρωταθλήματα
* **[[Πρωτάθλημα ποδοσφαίρου Νότιας Κορέας|Κ Λιγκ Κλάσικ]]**
:: Πρωταθλήτρια (7): 1993, 1994, 1995, 2001, 2002, 2003, 2006
:: Δεύτερη θέση (3): 1992, 2007, 2009

#### Κύπελλα
* **[[Κύπελλο Νότιας Κορέας (ποδόσφαιρο ανδρών)|Κύπελλο]]**
:: Κυπελλούχος (3): 1999, 2011, 2014
:: Φιναλίστ (3): 1997, 2000, 2009

* **Λιγκ Καπ**
:: Νικήτρια (3): 1992, 2002, 2004
:: Φιναλίστ (3): 1995, 2000, 2006

* **Σούπερ Καπ**
:: Νικήτρια (1): 2002
:: Φιναλίστ (2): 2000, 2004

* **Προεδρικό Κύπελλο**'
:: Νικήτρια (1): 1999

### Διεθνείς

#### Ηπειρωτικές
* **[[Κύπελλο Πρωταθλητριών Ποδοσφαίρου Ασίας|ΑΦΚ Τσάμπιονς Λιγκ]]**
:: Νικήτρια (2): 1995, 2010
:: Φιναλίστ (2): 1996–97, 2004

* **Ασιατικό Σούπερ Καπ**
:: Νικήτρια (1): 1996

#### Παγκόσμιες
* **[[Παγκόσμιο Κύπελλο Συλλόγων]]**
:: Τέταρτη θέση (1): 2010

## Σύμβολα
Η ομάδα ιδρύθηκε το 1989 με την ονομασία «Ίλχουα Τσόνμα» (일화 천마). Ως έμβλημα της ομάδας επιλέχθηκε το Τσόνμα (πήγασος της κορεατικής κουλτούρας τον οποίο ίππευε στον ουρανό ο Αυτοκράτορας Γιου Ντι). Η ομάδα μετεγκαταστάθηκε από τη Σεούλ στο Τσόναν, με αποτέλεσμα τη μετονομασία της σε «Τσόναν Ίλχουα Τσόνμα». Μία νέα αλλαγή έδρας έγινε το 2000, αυτή τη φορά στο Σόνγκναμ, όταν η ομάδα πήρε την ονομασία «Σόνγκναμ Ίλχουα Τσόνμα» (성남 일화 천마). Το Δεκέμβριο του 2013, ο δήμος της Σόνγκναμ αγόρασε την ομάδα από την Ilhwa Co., Ltd και τη μετονόμασε σε «Σόνγκναμ ΦΚ».

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Νότιας Κορέας
Κωστής Χρήστου

Ο **Κωστής Χρήστου** (Αθήνα, 11 Ιουλίου 1947) είναι Έλληνας λαϊκός τραγουδιστής.

Ξεκίνησε την σταδιοδρομία του το 1971, ενώ το 1976 απέσπασε το Α΄ βραβείο στο Φεστιβάλ Ελλ. Τραγουδιού Θεσ/νίκης με το τραγούδι «Χίλιες φορές».

## Δισκογραφία

* «Αλίμονο» (1971)
* «Κ. Χρήστου» (1973, ανατύπωση 1974)
* «Τί παράπονα είχες» (1975)
* «Χίλιες φορές» (1976)
* «Ένα πρωί» (1977)
* «14 χρυσες επιτυχίες» (1978)
* «Κάτι δειλινά» (1981)
* «Τώρα και πάντα» (1983)
* «Μια κι έξω» (1995)

## Παραπομπές


Κατηγορία:Έλληνες τραγουδιστές
Σεξουαλική διέγερση

Η **σεξουαλική διέγερση** ή **ερωτική διέγερση** είναι η διέγερση της σεξουαλικής επιθυμίας, κατά τη διάρκεια ή εν αναμονή της σεξουαλικής δραστηριότητας. Μια σειρά φυσιολογικών αποκρίσεων εμφανίζονται στο σώμα και το μυαλό ως προετοιμασία για σεξουαλική επαφή και συνεχίζονται κατά τη διάρκεια αυτής. Οι αντιδράσεις των γεννητικών οργάνων δεν είναι οι μόνες αλλαγές αλλά είναι αισθητές και απαραίτητες για συναινετική και άνετη σεξουαλική επαφή. Η ανδρική διέγερση θα οδηγήσει σε στύση και στη γυναικεία διέγερση η ανταπόκριση του σώματος προκαλεί τους σεξουαλικούς ιστούς όπως τις θηλές, το αιδοίο, την κλειτορίδα, τα κολπικά τοιχώματα και την κολπική λίπανση. Τα νοητικά ερεθίσματα και τα φυσικά ερεθίσματα, όπως η αφή και η εσωτερική διακύμανση των ορμονών, μπορούν να επηρεάσουν τη σεξουαλική διέγερση.

Η σεξουαλική διέγερση έχει διάφορα στάδια και μπορεί να μην οδηγήσει σε πραγματική σεξουαλική δραστηριότητα, πέρα ​​από μια ψυχική διέγερση και τις φυσιολογικές αλλαγές που την συνοδεύουν. Δεδομένης της επαρκούς σεξουαλικής διέγερσης, η σεξουαλική διέγερση στους ανθρώπους φτάνει στο αποκορύφωμά της κατά τη διάρκεια του οργασμού. Μπορεί επίσης να επιδιωχθεί, ακόμη και αν δεν υπάρξει οργασμός.
Ιωάννης Παπαρτεμίου

Ο **Ιωάννης Παπαρτεμίου** (1911 – 2 Μαΐου 1971), του Εμμανουήλ, ήταν Έλληνας στρατιωτικός και πολιτικός, που διετέλεσε βουλευτής.

## Βιογραφία
Γεννήθηκε στο Άργος το 1911 και σπούδασε στη Στρατιωτική Σχολή Ευελπίδων.  Η στρατιωτική του σταδιοδρομία ξεκίνησε το 1933.

Αποχώρησε από το στράτευμα με το βαθμό του Συνταγματάρχη σε πολεμική διαθεσιμότητα.

Εξελέγη βουλευτής Αργολίδος στις εκλογές του 1946 βουλευτής Αργολιδοκορινθίας με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) με 11.173  ψήφους. Επανεξελέγη βουλευτής Αργολιδοκορινθίας στις εκλογές του 1956 και Αργολίδος το 1958, το 1963  και το 1964 με την ΕΡΕ.

Ήταν παντρεμένος με την Έλλη Αναγνωστοπούλου και απέκτησαν έναν γιο και μία κόρη.

## Παραπομπές


Κατηγορία:Βουλευτές Αργολιδοκορινθίας
Κατηγορία:Βουλευτές Αργολίδος
Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με το Λαϊκό Κόμμα
Ντενίς Τερέντιεφ

Ο **Ντενίς Σεργκέγιεβιτς Τερέντιεφ** (ρωσικά: *Дени́с Серге́евич Тере́нтьев*), γεννημένος στις 13 Αυγούστου 1992, είναι Ρώσος ποδοσφαιριστής που αγωνίζεται ως αμυντικός στη Ζενίτ Αγίας Πετρούπολης.

## Βιογραφία

### Καριέρα στους συλλόγους

Υπήρξε μαθητευόμενος της Ακαδημίας της Ζενίτ. Στο Πρωτάθλημα Νέων πραγματοποίησε το ντεμπούτο του το 2010, στον αγώνα της 21ης αγωνιστικής απέναντι στην Τέρεκ - μπήκε ως αλλαγή στο 66ο λεπτό στη θέση του Αντρέι Βασίλιεφ. Αγωνίστηκε σ' ακόμα τρεις αγώνες της διοργάνωσης. Το επόμενο έτος συμμετείχε σε 21 αγώνες και πέτυχε δύο τέρματα. Το 2012, ο Λουτσιάνο Σπαλέτι τον κάλεσε στην πρώτη ομάδα και στις 13 Μαΐου, στην τελευταία αγωνιστική του Πρωταθλήματος Ρωσίας 2011-2012, ο Τερέντιεφ πραγματοποίησε το ντεμπούτο του στο πρωτάθλημα, καθώς μπήκε ως αλλαγή στο 89ο λεπτό (στη θέση του Τόμας Χούμποτσαν) στον εκτός έδρας αγώνα με την Ανζί (2:0).

Στις 6 Σεπτεμβρίου 2012, ο Τερέντιεφ μετεγράφη ως δανεικός (μέχρι το τέλος της χρονιάς 2012-2013) στη ΦΚ Τομ. Πραγματοποίησε το ντεμπούτο του στις 2 Οκτωβρίου στον αγώνα με τη Σπαρτάκ Νάλτσικ, όταν εισλήθε ως αλλαγή στη θέση του Πάβελ Γκόλισεφ στο 81ο λεπτό. Τη χρονιά 2012-2013, ο Τερέντιεφ συμμετείχε σε 15 αγώνες της ΦΚ Τομ στη Β' κατηγορία και πέτυχε ένα τέρμα, ενώ βοήθησε την ομάδα να επιστρέψει στην Α' κατηγορία. Στις 6 Ιουνίου 2013, ο δανεισμός παρατάθηκε μέχρι το τέλος της χρονιάς 2013-2014. Τον Φεβρουάριο του 2015 ανακοινώθηκε εκ νέου η παράταση του δανεισμού στη ΦΚ Τομ, ενώ αγωνιζόταν και για τη Ζενίτ-2 στην Γ' κατηγορία. Ωστόσο, τον Ιούλιο του 2015 μετεγράφη στην ΦΚ Ροστόφ. Τη χρονιά 2016-2017, συμμετείχε σε 12 αγώνες της ρωσικής ομάδας στην επιτυχή ευρωπαϊκή πορεία της, χωρίς να σημειώσει τέρμα.

Στις 5 Ιουνίου 2017 επέστρεψε στη Ζενίτ Αγίας Πετρούπολης.

### Διεθνής

Μέχρι το 2012, ο Τερέντιεφ εκπροσώπησε τη Ρωσία στις εθνικές κάτω των 18 και κάτω των 19. Στις 8 Μαΐου 2013 συμπεριελήφθη στον ευρύ κατάλογο των ποδοσφαιριστών που κλήθηκαν στην Εθνική Νέων για προετοιμασία για το Ευρωπαϊκό Πρωτάθλημα Νέων 2013, αλλά δεν συμπεριλήφθη στον τελικό κατάλογο.

Στις 31 Μαΐου 2013 συμπεριελήφθη στον ευρύ κατάλογο της Φοιτητικής Εθνικής Ρωσίας για συμμετοχή στη Θερινή Πανεπιστημιάδα 2013 στην Καζάν, αλλά δεν συμπεριελήφθη στον τελικό κατάλογο.

## Στατιστική

### Στους συλλόγους

## Διακρίσεις

### Συλλογικές

;Ζενίτ Αγίας Πετρούπολης
* Πρωτάθλημα Ρωσίας
** Πρωταθλητής (1): 2011-2012
;ΦΚ Τομ
* Β' κατηγορία
** Δευτεραθλητής (1): 2012-2013
;ΦΚ Ροστόφ
* Πρωτάθλημα Ρωσίας
** Δευτεραθλητής (1): 2015-2016

## Παραπομπές

## Εξωτερικοί σύνδεσμοι

* Σελίδα του ποδοσφαιριστή στον ιστότοπο Sports.ru
* Σελίδα του ποδοσφαιριστή στον ιστότοπο Sportbox.ru
* Σελίδα του ποδοσφαιριστή στον ιστότοπο Transfermarkt.com

Κατηγορία:Ρώσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρωσίας Κ19
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές ΦΚ Τομ Τομσκ
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Εθνική Αγγλίας (ράγκμπι γιούνιον ανδρών)

Η **εθνική ομάδα ράγκμπι γιούνιον της Αγγλίας** αντιπροσωπεύει την Αγγλία στο ράγκμπι γιούνιον. Η ομάδα διοικείται από την Αγγλική Ομοσπονδία Ράγκμπι (RFU). Οι παίκτες της Αγγλίας φορούν παραδοσιακά ένα λευκό πουκάμισο με ένα τριαντάφυλλο κεντημένο στο στήθος, λευκά σορτς και σκούρες μπλε κάλτσες με λευκή επένδυση. Έδρα της ομάδας αποτελεί το Στάδιο Τουίκενχαμ στο οποίο αγωνίστηκε για πρώτη φορά το 1910. Τέσσερις πρώην παίκτες έχουν τιμηθεί στην *International Rugby Hall of Fame*. Ένα από αυτά είναι επίσης μέλος της *IRB Hall of Fame*. Επτά άλλοι πρώην παίκτες είναι μέλη της *IRB Hall* μόνο για τα επιτεύγματά τους ως παίκτες, δύο μόνο για τα επιτεύγματά τους σε άλλους ρόλους του αθλήματος, και ένας για τα επιτεύγματα τόσο ως παίκτης όσο και ως προπονητής.

Αγωνίζεται στο ετήσιο Πρωτάθλημα των Έξι Εθνών με τη Γαλλία, την Ιρλανδία, τη Σκωτία, την Ιταλία και την Ουαλία. Έχει κερδίσει αυτό το πρωτάθλημα συνολικά σε 28 φορές (με την προσθήκη 10 νικών), κερδίζοντας 13 φορές το *Grand Slam* και 25 φορές το *Triple Crown*, κάνοντας τους την πιο επιτυχημένη ομάδα στην ιστορία του τουρνουά. Βρέθηκε στη δεύτερη θέση στον κόσμο με βάση το Διεθνές Συμβούλιο Ράγκμπι στις 26 Ιουνίου του 2017. Η Αγγλία είναι μέχρι σήμερα η μόνη ομάδα από το βόρειο ημισφαίριο που κατάφερε να κερδίσει το Παγκόσμιο Κύπελλο Ράγκμπι, όταν κατέκτησε το τουρνουά το 2003. Ήταν επίσης φιναλίστ το 1991 και το 2007.

## Ιστορία
Η ιστορία της ομάδας εκτείνεται μέχρι το 1871, όταν η αγγλική ομάδα ράγκμπι έπαιξε τον πρώτο επίσημο δοκιμαστικό αγώνα της, χάνοντας από τη Σκωτία με ένα γκολ. Η Αγγλία κυριάρχησε στο πρώην Πρωτάθλημα Εγχώριων Εθνών (μετέπειτα Έξι Εθνών) που ξεκίνησε το 1883. Μετά από το σχίσμα του ράγκμπι το 1895, η Αγγλία δεν κατάφερε να κερδίσει το πρωτάθλημα μέχρι το 1910. Η Αγγλία έπαιξε για πρώτη φορά με τη Νέα Ζηλανδία το 1905, τη Νότια Αφρική το 1906 και την Αυστραλία το 1909. Η Αγγλία ήταν μία από τις ομάδες που κλήθηκαν να λάβουν μέρος στο εναρκτήριο Παγκόσμιο Κύπελλο Ράγκμπι το 1987 και συνέχισε εμφανιζόμενη στον τελικό στο δεύτερο τουρνουά το 1991, χάνοντας 12–6 από την Αυστραλία. Μετά το Πρωτάθλημα των Έξι Εθνών του 2003, κατέκτησε το Παγκόσμιο Κύπελλο Ράγκμπι του 2003, νικώντας την Αυστραλία 20–17 στην παράταση. Ηττήθηκε και πάλι τον τελικό το 2007, με 15–6 από τη Νότια Αφρική.

## Στάδιο
Έδρα της εθνικής ομάδας αποτελεί το Στάδιο Τουίκεναμ χωρητικότητας 82.000 θεατών, που βρίσκεται στο Τουίκεναμ, προάστιο του νοτιοανατολικό Λονδίνου.

## Παραπομπές


## Εξωτερικοί σύνδεσμοι
*

Κατηγορία:Αθλητισμός στην Αγγλία
Κατηγορία:Ράγκμπι γιούνιον
Γεώργιος Καρυτσιώτης

Ο **Γεώργιος Καρυτσιώτης**, ήταν έμπορος και ευεργέτης του Άστρους Αρκαδίας.

## Βιογραφία
Ο Γεώργιος Καρυτσιώτης, γεννήθηκε στον Άγιο Ιωάννη και ήταν γιος του Ιωάννη και της Κανέλλας Καρυτσιώτη. Άλλα αδέρφια του ήταν: ο Δημήτριος (1741 - 1819), που ήταν έμπορος στην Τεργέστη, ο Νικόλαος, ο Πολύκαρπος, που ήταν ιερομόναχος, η Ελένη και η Καλομοίρα. Η οικογένειά του, καταγόταν από την Καρύτσα Λακωνίας (εξ' ου και το επίθετο *Καρυτσιώτης*). Ο Γεώργιος, προσεκλήθη από τον αδερφό του Δημήτριο στην Τεργέστη, όπου εργάστηκε για αρκετά χρόνια στον εμπορικό του οίκο. Έπειτα, ασχολήθηκε μόνος του με το εμπόριο και απέκτησε μεγάλη περιουσία.

Ο Γεώργιος, διέθεσε μεγάλο μέρος της περιουσίας του για κοινωφελή έργα στην πατρίδα του. Βοήθησε στην ύδρευση του Άστρους και των γύρω χωριών, κατασκευάζοντας ένα υδραγωγείο πλησίον της Μονής Λουκούς, το οποίο κατέληγε στο *Αγροκήπιο* του Άστρους (νυν γήπεδο και σχολεία Άστρους). Για τη λειτουργία του υδραγωγείου, άφησε το 1805, 500 τουρκικά γρόσια στην Μονή Λουκούς, προκειμένου το 10% των τόκων να χρησιμοποιείται για να καθαρίζεται το υδραγωγείο. Επίσης, προσέφερε χρήματα σε εκκλησίες, σχολεία, δρόμους, πτωχούς συγγενείς και στο «*Κοινό*» του Αγίου Ιωάννη.

Μέσω της διαθήκης του, άφησε 50 φιορίνια στην Μονή Λουκούς, 84 παλαιές δραχμές στο κράτος. Ενίσχυσε ακόμα την *Κοινότητα των Ελλήνων Ορθοδόξων της Τεργέστης*, της οποίας είχε εκλεγεί κυβερνήτης κατ' επανάληψη τα έτη 1790 - 1795. Πέθανε μάλλον το 1839.

## Πηγές
* Νικολάου Ι. Φλούδα - *Θυρεατικά, τόμος Γ΄: Άγιος Ιωάννης, μητρόπολις οικισμών Θυρέας*, Αθήνα 1983

Κατηγορία:Έλληνες ευεργέτες
Κατηγορία:Δήμος Βόρειας Κυνουρίας
Έμβλημα της Εσθονικής Σοβιετικής Σοσιαλιστικής Δημοκρατίας

Το **εθνόσημο της Εσθονικής ΣΣΔ **εκδόθηκε το 1940 από την κυβέρνηση της Εσθονικής ΣΣΔ. Διαθέτει μια ανατολή του ηλίου που τονίζεται από ηλιαχτίδες, το σφυροδρέπανο που εκπροσωπεί την νίκη του κομμουνισμού και την "παγκόσμια σοσιαλιστική κοινότητα", και το κόκκινο αστέρι για να εκπροσωπήσει την υπαγωγή στον κομμουνισμό. Το έμβλημα αποτελείται κυρίως από τα κόκκινο, κίτρινο και πράσινο χρώμα.

Κάτω από τις επιγραφές του κρατικού συνθήματος της ΕΣΣΔ, υπάρχει η επιγραφή **Eesti NSV** (εσθονικά: *Eesti Nõukogude Sotsialistlik Vabariik*, *Εσθονική Σοβιετική Σοσιαλιστική Δημοκρατία*). Προς τα δεξιά, η σιτάρι περικυκλώνει το κέντρο του εθνόσημου, και προς τα αριστερά υπάρχουν κωνοφόρα δέντρα. 

Η σημαία φέρει το Κρατικό σύνθημα της ΕΣΣΔ ("Προλετάριοι όλων των χωρών, ενωθείτε!") στα εσθονικά (***Kõigi maade proletaarlased, ühinege!***) και στα ρωσικά (**Пролетарии всех стран, соединяйтесь!, **στο λατινικό αλφάβητο *Proletarii vsekh stran, soyedinyaytes'!*).

Το εθνόσημο της ανεξάρτητης Εσθονίας αποκαταστάθηκε το 1990.

## Δείτε επίσης
* Εθνόσημο της Εσθονίας

## Παραπομπές


Κατηγορία:Εθνόσημα της Σοβιετικής Ένωσης
Κατηγορία:Εσθονία-επέκταση
Κατηγορία:Εθνικά σύμβολα της Εσθονίας
Έμβλημα της Καζακικής Σοβιετικής Σοσιαλιστικής Δημοκρατίας

Το **Εθνόσημο της Σοβιετικής Σοσιαλιστικής Δημοκρατίας του Καζακστάν** υιοθετήθηκε στις 26 Μαρτίου 1937, από την κυβέρνηση της Σοβιετικής Σοσιαλιστικής Δημοκρατίας του Καζακστάν. Το έμβλημα βασίζεται στο έμβλημα της Σοβιετικής Ένωσης.

Εμφανίζει σύμβολα της γεωργίας, που είναι δύο δεμάτια του σιταριού. Ο ήλιος που ανατέλλει αντιπροσωπεύει το μέλλον του έθνους του Καζακστάν, ενώ το κόκκινο αστέρι  και το σφυροδρέπανο αντιπροσωπεύει τη νίκη του Κομμουνισμού και την "παγκόσμια Σοσιαλιστική κοινότητα των κρατών".

Το λάβαρο φέρει το κρατικό σύνθημα της Σοβιετικής Ένωσης ("Προλετάριοι όλου του κόσμου, ενωθείτε!") στα στα ρωσικά και τα καζακικά. Στα καζακικά, η επιγραφή είναι η **Барлық елдеpдің пролетарлары, бірігіңдер!** (μεταγραφή: "*Barlıq elderdiñ proletarları, birigiñder!*").

Το ακρωνύμιο της δημοκρατίας εμφανίζεται στα ρωσικά ("КССР" *KSSR*) και στα καζακικά ("ҚССР" *QSSR*).

Από το 1978, το δρεπάνι τοποθετήθηκε πάνω από το σφυρί.

Ένα νέο εθνόσημο του Καζακστάν υιοθετήθηκε μετά τη διάλυση της Σοβιετικής Ένωσης στις 26 Δεκεμβρίου του 1991, το οποίο διατηρεί αρκετά μέρη από το παλιό Σοβιετικό έμβλημα. 

## Παραπομπές


Κατηγορία:Εθνόσημα της Σοβιετικής Ένωσης
Κατηγορία:Εθνικά σύμβολα του Καζακστάν
Μάχη της Σαϊζάρ

Στη **μάχη της Σαϊζάρ** το 1111, στρατός σταυροφόρων υπό τη διοίκηση του βασιλιά Βαλδουίνου Α΄ της Ιερουσαλήμ και στρατός Σελτζούκων πολέμησαν χωρίς νικητή αλλά με αποτέλεσμα την απόσυρση των δυνάμεων των σταυροφόρων.

Κατηγορία:Μάχες των Σταυροφοριών
Ομοσπονδία Ράγκμπι Νέας Ζηλανδίας

Η **Ομοσπονδία Ράγκμπι Νέας Ζηλανδίας** (αγγλικά: *New Zealand Rugby*, NZR) είναι ο επίσημος φορέας για το άθλημα του ράγκμπι γιούνιον στη Νέα Ζηλανδία. Ιδρύθηκε το 1892 με την ονομασία «Ομοσπονδία Ράγκμπι Γιούνιον Νέας Ζηλανδίας» (New Zealand Rugby Football Union, NZRFU). Το 1949 προσχώρησε στο Διεθνές Συμβούλιο Ράγκμπι, το οποίο σήμερα ονομάζεται Παγκόσμια Ομοσπονδία Ράγκμπι. Το 2013, πήρε την ονομασία «Ομοσπονδία Ράγκμπι Νέας Ζηλανδίας».

Προωθεί και οργανώνει το άθλημα, διευθύνει τις εθνικές ομάδες ράγκμπι γιούνιον ανδρών (All Blacks), γυναικών (Black Ferns) και νέων (New Zealand Under 20, Junior All Blacks), ράγκμπι σέβεν ανδρών (All Blacks Sevens) και γυναικών (New Zealand Women’s Sevens) της Νέας Ζηλανδίας και εκπαιδεύει παίκτες και προπονητές. Η NZR υποστηρίζει το κοινοτικό και επαρχιακό ράγκμπι, διοργανώνοντας εθνικούς αγώνες, όπως το Mitre 10 Cup, το Pink Batts Heartland Championship και το Επαρχιακό Πρωτάθλημα Γυναικών. Διοργανώνει επίσης το Investec Super Rugby και διαχειρίζεται δοκιμαστικούς αγώνες στη Νέα Ζηλανδία, συμπεριλαμβανομένου του Investec Rugby Championship.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Νέα Ζηλανδία
Κατηγορία:Ράγκμπι γιούνιον
Κριμαϊκή Περιφέρεια

Η **Περιφέρεια της Κριμαίας **(ουκρανικά: Кримська область, μεταγραφή στο λατινικό αλφάβητο: Kryms’ka oblast’, ρωσικά: Крымская область, μεταγραφή στο λατινικό αλφάβητο: Krymskaya oblast’, Ταταρικά της Κριμαίας: Qırım vilâyeti) ήταν ομπλάστ (περιφέρεια) της πρώην Ρωσικής ΣΟΣΔ (1945-1954) και της Ουκρανικής ΣΣΔ (1954-1991) εντός της Σοβιετικής Ένωσης. Πρωτεύουσα ήταν η Συμφερόπολη.

## Ιστορία
Η Περιφέρεια της Κριμαίας αντικατέστησε την Κριμαϊκή ΑΣΣΔ στις 30 Ιουνίου του 1945. 

Η περιφέρεια μεταφέρθηκε από την Ρωσική ΣΟΣΔ στην Ουκρανική ΣΣΔ στις 19 Φεβρουαρίου του 1954. 

Η Σεβαστούπολη ήταν μια κλειστή πόλη, λόγω της σημασίας της ως το λιμάνι του Σοβιετικού Στόλου της Μαύρης Θάλασσας. Συνδέθηκε με την Κριμαϊκή Περιφέρεια το 1978. 

Μετά από ένα δημοψήφισμα που πραγματοποιήθηκε στις 20 Ιανουαρίου 1991, η Κριμαϊκή Περιφέρεια έλαβε το καθεστώς που είχε πριν το Β΄ Παγκόσμιο Πόλεμο και μετατράπηκε στην Κριμαϊκή Αυτόνομη Σοβιετική Σοσιαλιστική Δημοκρατία στις 12 Φεβρουαρίου του 1991, από το Ανώτατο Σοβιέτ της Ουκρανικής ΣΣΔ.

Το 1992, μετά την διάλυση της Σοβιετικής Ένωσης, η Αυτόνομη Σοβιετική Σοσιαλιστική Δημοκρατία μετατράπηκε σε Αυτόνομη Δημοκρατία της Κριμαίας εντός της Ουκρανίας, με εξαίρεση την πόλη της Σεβαστούπολης, της οποίας η κατάσταση, για άλλη μια φορά λόγω της στρατηγικής της σημασίας ως το λιμάνι του ρωσικού Στόλου της Μαύρης Θάλασσας, παρέμεινε αμφισβητούμενη μέχρι το 1997, όταν συμφωνήθηκε ότι θα είναι "πόλη με ειδικό καθεστώς" στο εσωτερικό της Ουκρανίας.

## Δείτε επίσης
* Ιστορία της Κριμαίας
* Αυτόνομη Δημοκρατία της Κριμαίας
* Αυτόνομη Σοβιετική Σοσιαλιστική Δημοκρατία της Κριμαίας
* Περιφερειακή Επιτροπή του Κομμουνιστικού Κόμματος της Ουκρανίας στην Κριμαία
* Κατάλογος των Προέδρων της Εκτελεστικής Επιτροπής της Κριμαίας

## Παραπομπές


Κατηγορία:Ιστορία της Κριμαίας
Κύπελλο Ελλάδος υδατοσφαίρισης ανδρών 1993

Το Κύπελλο Ελλάδος πόλο ανδρών της περιόδου 1992–93 ήταν το 16ο στην ιστορία του θεσμού. Κυπελλούχος αναδείχθηκε ο Ολυμπιακός για 2η συνεχόμενη φορά, που ήταν και η 2η φορά στην ιστορία του.

Πρώτος σκόρερ της διοργάνωσης αναδείχθηκε ο Αλέξανδρος Παπανελλόπουλος του Ν.Α.Ο. Κέρκυρας με 17 τέρματα. 

## Α' φάση
Στους αγώνες της A' φάσης του Κυπέλλου συμμετείχαν οι ομάδες της Α2 και αυτές που ανέβηκαν στην Α1 για την περίοδο 1992-93.

## B' φάση
Στους αγώνες της B' φάσης του Κυπέλλου εισήλθαν και οι υπόλοιπες ομάδες της Α1.

## Προημιτελικοί
Οι προημιτελικοί ήταν μονοί και διεξήχθησαν στις έδρες των ομάδων που προέκυψαν ύστερα από κλήρωση.

## Ημιτελικοί
Οι ημιτελικοί ήταν διπλοί και διεξήχθησαν εναλλάξ στην έδρα κάθε ομάδας.

### 1οι αγώνες

### 2οι αγώνες

## Τελικός
Ο Τελικός διεξήχθη στην Αθήνα, στο Κλειστό Κολυμβητήριο των Ολυμπιακών εγκαταστάσεων Αμαρουσίου. Ο Ολυμπιακός Πειραιώς νίκησε τον Α.Ν.Ο. Γλυφάδας και κατέκτησε το 2ο Κύπελλο στην ιστορία του.
Ο φουνταριστός του Ολυμπιακού Αντώνης Αρώνης αναδείχθηκε σε μορφή του τελικού και καταχειροκροτήθηκε από τους 1.000 περίπου θεατές της αναμέτρησης. Δέν ήταν μόνο για τα 3 τέρματα που πέτυχε, αλλά και για τη ψυχή και την αγωνιστικότητα που επέδειξε στα 36 πλέον χρόνια του.

* **Συνθέσεις:
** **24x24εσ|630px seven vertical stripes HEX-ED1C24 and White Ολυμπιακός Πειραιώς** ([[Μπόρις Ποπόφ]]): [[Μάκης Βολτυράκης|Βολτυράκης]], [[Σάκης Πλατανίτης|Πλατανίτης]], [[Θοδωρής Βλάχος|Βλάχος]], [[Κώστας Λούδης|Λούδης]] (3), [[Κυριάκος Γιαννόπουλος|Γιαννόπουλος Κ.]] (1), [[Θέμης Χατζής|Χατζής]], [[Νίκος Βενετόπουλος|Βενετόπουλος]] (1), [[Τηλέμαχος Σιδέρης|Σιδέρης]], [[Αντώνης Αρώνης|Αρώνης]] (3), [[Δημήτρης Κραβαρίτης|Κραβαρίτης Δ.]], [[Θόδωρος Λαδάς|Λαδάς]], [[Ζαφείρης Τζίνης|Τζίνης]], [[Χάρης Παυλίδης|Παυλίδης Χ.]]
** **22px Α.Ν.Ο. Γλυφάδας''' (Μπρούνο Σίλιτς): Βούρος, Μπερδές, Πεσματζόγλου Π., Στρατάκης Μαν., Δάνδολος (1), Παπαναστασίου Τ. (Ο "πιλότος"), Παπαναστασίου Μ. (1), Σελετόπουλος (1), Πάτερος (1), Πατέρας, Βλοντάκης Σπ., Κανελλόπουλος, Βαμβακάρης

## Παραπομπές


## Πηγές
* εφ. ΘΕΣΣΑΛΟΝΙΚΗ, Πέμπτη 07.01.93, ένθετο ΣΠΟΡ σελ. 13 (29) - Ηλ. Βιβλιοθήκη Βουλής των Ελλήνων / Στοιχεία: Α.Α. 03863, 1993 (01) ΙΑΝΟΥΑΡΙΟΣ, αρχείο 0087 (Α' Φάση)
* εφ. ΘΕΣΣΑΛΟΝΙΚΗ, Πέμπτη 14.01.93, ένθετο ΣΠΟΡ σελ. 17 (31) - Ηλ. Βιβλιοθήκη Βουλής των Ελλήνων / Στοιχεία: Α.Α. 03863, 1993 (01) ΙΑΝΟΥΑΡΙΟΣ, αρχείο 0239 (B' Φάση)
* εφ. ΘΕΣΣΑΛΟΝΙΚΗ, Πέμπτη 11.02.93, ένθετο ΣΠΟΡ σελ. 13 (29) - Ηλ. Βιβλιοθήκη Βουλής των Ελλήνων / Στοιχεία: Α.Α. 03864, 1993 (02) ΦΕΒΡΟΥΑΡΙΟΣ, αρχείο 0242 (Προημιτελικοί)
* εφ. ΘΕΣΣΑΛΟΝΙΚΗ, Πέμπτη 18.03.93, ένθετο ΣΠΟΡ σελ. 15 (29) - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (03) ΜΑΡΤΙΟΣ, αρχείο 0377 (1οι ημιτελικοί)
* εφ. ΘΕΣΣΑΛΟΝΙΚΗ, Παρ. 26.03.93, ένθετο ΣΠΟΡ σελ. 10 (26) - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (02) ΜΑΡΤΙΟΣ, αρχείο 0528 (2οι ημιτελικοί)
* εφ. ΜΑΚΕΔΟΝΙΑ, Τρίτη 30.03.93, σελ. 7 - Ηλ. Βιβλιοθήκη Βουλής των Ελλήνων / Στοιχεία: Α.Α. 03919, 1993 (03) ΜΑΡΤΙΟΣ, αρχείο 0584 (Τελικός)

## Εξωτερικοί σύνδεσμοι
* Οι τελικοί του Κυπέλλου  www.novasports.gr

1993
Κατηγορία:Υδατοσφαίριση το 1993
Εθνικό άθλημα

Ως **εθνικό άθλημα** αναφέρεται ένα παιχνίδι που θεωρείται ότι είναι εγγενές κομμάτι της κουλτούρας ενός έθνους. Ορισμένα αθλήματα είναι de facto (μη καθιερωμένα από το νόμο) εθνικά αθλήματα, όπως το μπέιζμπολ στις Ηνωμένες Πολιτείες και το κρίκετ είναι στην Αγγλία, ενώ άλλα είναι de jure (καθιερωμένα από το νόμο) εθνικά αθλήματα, όπως το λακρός και το χόκεϊ επί πάγου στον Καναδά. Αυτά τα αθλήματα δεν πρέπει απαραίτητα να είναι τα πιο δημοφιλή, όπως το ποδόσφαιρο, η καλαθοσφαίριση ή το μπέιζμπολ, αλλά θεωρούνται ευρέως διαδεδομένα για τη χώρα ή σημαντικά για τον πολιτισμό της.

## Παραπομπές


Κατηγορία:Αθλητισμός
Κατηγορία:Αθλητισμός και εθνικότητα
Κατάλογος πρωθυπουργών του Μεκλεμβούργου-Δυτικής Πομερανίας

O **Πρωθυπουργός του Μεκλεμβούργου-Δυτικής Πομερανίας** είναι ο αρχηγός της τοπικής κυβέρνησης στο γερμανικό κρατίδιο Μεκλεμβούργο-Δυτική Πομερανία. Από το 1946 στο αξίωμα διετέλεσαν οι:

## Κατάλογος
**Πολιτικό κόμμα:**

Κατηγορία:Πολιτική της Γερμανίας
Βρετανικά και Ιρλανδικά Λιοντάρια

Τα **Βρετανικά και Ιρλανδικά Λιοντάρια** (αγγλικά: *British and Irish Lions*) είναι επίλεκτη ομάδα ράγκμπι γιούνιον με παίκτες από τα Εγχώρια Έθνη - τις εθνικές ομάδες της Αγγλίας, της Ιρλανδίας, της Σκωτίας και της Ουαλίας. Οι *Lions* είναι δοκιμαστική ομάδα και γενικά επιλέγονται σ' αυτή διεθνείς παίκτες, αλλά μπορούν να επιλεγούν παίκτες χωρίς συμμετοχές εθνικές ομάδες που είναι διαθέσιμοι σε οποιαδήποτε από τις τέσσερις χώρες.

Η ομάδα πραγματοποιεί περιοδείες κάθε τέσσερα χρόνια, μετέχοντας σε αγώνες εναντίων της Αυστραλίας, της Νέας Ζηλανδίας και της Νότιας Αφρικής. Η δοκιμαστική σειρά του 2009 έληξε με ήττα 2–1 από τη Νότια Αφρική, ενώ στη δοκιμαστική σειρά 2013 κέρδισε 2–1 την Αυστραλία. Στην πιο πρόσφατη σειρά δοκιμών του 2017 εναντίον της παγκόσμιας πρωταθλήτριας Νέας Ζηλανδίας, απέσπασε ισοπαλία 1–1 με 1 ισόπαλο παιχνίδι.

## Ιστορία
Από το 1888 και μετά, οι συνδυασμένες ομάδες ράγκμπι από το Ηνωμένο Βασίλειο της Μεγάλης Βρετανίας και της Ιρλανδίας περιόδευσαν στο νότιο ημισφαίριο. Η πρώτη περιοδεία ήταν μια εμπορική επιχείρηση και αναλήφθηκε χωρίς επίσημη υποστήριξη. Οι έξι επακόλουθες επισκέψεις απολάμβαναν αυξανόμενο βαθμό υποστήριξης από τις αρχές, πριν από την περιοδεία του 1910 στη Νότια Αφρική, η οποία ήταν η πρώτη εκπρόσωπος της περιοδείας των τεσσάρων εγχώριων εθνών.

Το 1949 οι τέσσερις Ενωτικές Ομοσπονδίες δημιούργησαν τυπικά μια Επιτροπή Περιοδειών και για πρώτη φορά, κάθε παίκτης της ομάδας των *Lions* του 1950 είχε παίξει διεθνώς πριν από την περιοδεία. Οι περιηγήσεις της δεκαετίας του 1950 εμφάνισαν υψηλά ποσοστά νίκης σε επαρχιακούς αγώνες, αλλά οι δοκιμαστικές σειρές τυπικά έπαυσαν ή εγκαταλήφθηκαν. Η νικήτρια σειρά 1971 (Νέα Ζηλανδία) και 1974 (Νότια Αφρική) άλλαξε αυτό το μοτίβο. Η τελευταία περιοδεία της ερασιτεχνικής περιόδου έλαβε χώρα το 1993.

## Σύμβολα
Για περισσότερο από μισό αιώνα, τα Λιοντάρια ήταν συνώνυμα με την κόκκινη φανέλα που αγκάλιαζε το συγχωνευμένο έμβλημα των τεσσάρων χωρών. Εντούτοις, πριν από το 1950 η ομάδα φορούσε φανέλες με οριζόντιες τρίχρωμες λωρίδες.

## Παραπομπές


## Πηγές
* 
* 

## Εξωτερικοί σύνδεσμοι
*

Κατηγορία:Ράγκμπι γιούνιον
Εκλογές Εδαφικού Συμβουλίου στο Σαιν-Πιερ και Μικελόν (2017)

**Εδαφικές εκλογές** διεξήχθησαν στον Άγιο Πέτρο και Μικελόν στις 19 Μαρτίου 2017, προκειμένου να ανανεωθεί το Εδαφικό Συμβούλιο. . Η λίστα Αρχιπέλαγος Αύριο με επικεφαλής τον Στεφάν Αρτανό κέρδισε τον πρώτο γύρο με ποσοστό 70,17% των ψήφων.

## Εκλογικό σύστημα
Το Εδαφικό Συμβούλιο του Αγίου Πέτρου και Μικελόν αποτελείται από 19 μέλη, τα οποία εκλέγονται για πενταετή θητεία σε λίστα δύο γύρων στις δύο εκλογικές περιφέρειες του Αγίου Πέτρου και Μικελόν.  

## Υποψήφιοι
2 λίστες έλαβαν μέρος. Πρόκειται για τη λίστα του Στεφάν Αρτανό, ο οποίος διεκδίκησε και πέτυχε για δεύτερη φορά την επανεκλογή του στο Εδαφικό Συμβούλιο με τη λίστα Αρχιπέλαγος Αύριο, ενώ ο Μάθιου Ρίρντον ήταν επικεφαλής της Λίστας Ακρωτήριο στο Μέλλον.

## Αποτελέσματα
Η συμμετοχή κατά το κλείσιμο των καλπών ήταν στο 71,67% που αντιστοιχούσε σε 3.588 ψηφοφόρους. Το 2012 η συμμετοχή ήταν 78,70%. .
Η λίστα Αρχιπέλαγος Αύριο του Αρτανό κέρδισε τον πρώτο γύρο με ποσοστό 70,17% των ψήφων.

### Αποτελέσματα εδαφικών εκλογών στον Άγιο Πέτρο και Μικελόν, 19 Μαρτίου 2017

## Παραπομπές


2017
Κατηγορία:Σαιν-Πιερ και Μικελόν
Σαιν Πιερ Μικελον
Ηνωμένο Βασίλειο της Μεγάλης Βρετανίας και της Ιρλανδίας

Το **Ηνωμένο Βασίλειο της Μεγάλης Βρετανίας και της Ιρλανδίας** ιδρύθηκε ως κυρίαρχο κράτος την 1η Ιανουαρίου του 1801 από τις Πράξεις Ένωσης του 1800, οι οποίες συγχώνευσαν τα βασίλεια της Μεγάλης Βρετανίας και της Ιρλανδίας. Η αυξανόμενη επιθυμία για μια Ιρλανδική Δημοκρατία οδήγησε στον ιρλανδικό πόλεμο της ανεξαρτησίας, ο οποίος είχε ως αποτέλεσμα η Ιρλανδία να αποχωρήσει από την Ένωση και να σχηματίσει το Ιρλανδικό Ελεύθερο Κράτος το 1922. Η Βόρεια Ιρλανδία παρέμεινε μέρος του Ηνωμένου Βασιλείου και το κράτος μετονομάστηκε, συνεπώς, «Ηνωμένο Βασίλειο της Μεγάλης Βρετανίας και της Βόρειας Ιρλανδίας».

Η Βρετανία χρηματοδότησε τον ευρωπαϊκό συνασπισμό που νίκησε τη Γαλλία το 1815 στους ναπολεόντειους πολέμους. Η Βρετανική Αυτοκρατορία έγινε έτσι η πρώτη παγκόσμια δύναμη για τον επόμενο αιώνα. Ο κριμαϊκός πόλεμος με τη Ρωσία και οι πόλεμοι των Μπόερς ήταν σχετικά μικρές επιχειρήσεις σε ένα πολύ ειρηνικό αιώνα. Η ταχεία εκβιομηχάνιση που ξεκίνησε τις δεκαετίες πριν από τη δημιουργία του κράτους συνέχισε μέχρι τα μέσα του 19ου αιώνα. Μια καταστροφική πείνα, που επιδεινώθηκε από την αδράνεια της κυβέρνησης στα μέσα του 19ου αιώνα, οδήγησε σε δημογραφική κατάρρευση σε μεγάλο μέρος της Ιρλανδίας και αύξησε τις εκκλήσεις για ιρλανδική αγροτική μεταρρύθμιση.

Ήταν μια εποχή γρήγορου οικονομικού εκσυγχρονισμού και ανάπτυξης της βιομηχανίας, του εμπορίου και των οικονομικών, στην οποία η Βρετανία κυριάρχησε σε μεγάλο βαθμό στην παγκόσμια οικονομία. Η μετανάστευση προς τις κύριες αποικίες και τις Ηνωμένες Πολιτείες Αμερικής ήταν αβάστακτη. Η Βρετανία δημιούργησε επίσης μια μεγάλη Βρετανική Αυτοκρατορία στην Αφρική και την Ασία, η οποία κυβερνούσε μέσω ενός μικρού αριθμού διαχειριστών που επόπτευαν τοπικές ελίτ. Η Ινδία, μακράν η σημαντικότερη αποικία, πέρασε μια σύντομη επανάσταση το 1857. Στην εξωτερική πολιτική η Βρετανία ευνόησε το ελεύθερο εμπόριο, που επέτρεψε στους χρηματοδότες και τους εμπόρους της να λειτουργούν με επιτυχία σε πολλές κατά τα άλλα ανεξάρτητες χώρες, όπως στη Νότια Αμερική. Η Βρετανία δεν σχημάτισε μόνιμες στρατιωτικές συμμαχίες μέχρι τις αρχές του 20ού αιώνα, όταν άρχισε να συνεργάζεται με την Ιαπωνία, τη Γαλλία και τη Ρωσία και ήρθε πιο κοντά στις Ηνωμένες Πολιτείες Αμερικής.

## Παραπομπές


## Εξωτερικοί σύνδεσμοι
* British History Online
* Act of Union 1800

Κατηγορία:Ιστορία του Ηνωμένου Βασιλείου
Ηνωμενο Βασιλειο
Άαρον Τέιλορ-Τζόνσον

Ο **Άαρον Τέιλορ-Τζόνσον** (*Aaron Taylor-Johnson*, γενν. 13 Ιουνίου 1990) είναι Άγγλος ηθοποιός.

## Βιογραφία
Γεννήθηκε το 1990 στο Μπάκιγχαμ ως Άαρον Τζόνσον και έχει εβραϊκή καταγωγή.

Το 2012 νυμφεύθηκε τη σκηνοθέτρια Σαμ Τέιλορ-Γουντ, με την οποία αποφάσισαν από κοινού να αλλάξουν το επώνυμό τους σε Τέιλορ-Τζόνσον. Με τη σύζυγό του έχει αποκτήσει δύο κόρες.

## Καριέρα
Έχει συμμετάσχει σε αρκετές ταινίες, όπως: *[[Albert Nobbs]]*, *[[Άννα Καρένινα (ταινία 2012)|Άννα Καρένινα]], [[Γκοτζίλα (ταινία, 2014)|Γκοτζίλα]], [[Kick-Ass (ταινία)|Kick-Ass]]* και *[[Εκδικητές: Η Εποχή του Ultron]]*.

Το 2016 έπαιξε στην ταινία *[[Νυκτόβια πλάσματα]]* και κέρδισε Χρυσή Σφαίρα Β' Ανδρικού ρόλου, ενώ έλαβε υποψηφιότητα και για BAFTA Β' Ανδρικού ρόλου.

Στην τηλεόραση έχει παίξει στις σειρές *Feather Boy*, *Nearly Famous * και *Talk to Me*. Επίσης, έχει δώσει τη φωνή του στην τηλεοπτική σειρά *[[Family Guy]].*

To 2011 έπαιξε στο βίντεο-κλιπ του τραγουδιού *[[Überlin]]* των R.E.M., το οποίο γυρίστηκε στο Λονδίνο.

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Βρετανοί Εβραίοι
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Παγκόσμια Ομοσπονδία Ράγκμπι

Η **Παγκόσμια Ομοσπονδία Ράγκμπι** (αγγλικά: *World Rugby*, WR), γνωστό στο παρελθόν ως Διεθνές Συμβούλιο Ράγκμπι (International Rugby Board, IRFB) μέχρι το 2014, είναι το παγκόσμιο όργανο διοίκησης για το άθλημα του ράγκμπι γιούνιον. Η WR διοργανώνει το Παγκόσμιο Κύπελλο Ράγκμπι κάθε τέσσερα χρόνια, την πιο αναγνωρισμένη και πιο κερδοφόρα διοργάνωση του αθλήματος. Διοργανώνει επίσης έναν αριθμό άλλων διεθνών αγώνων ράγκμπι, όπως η Παγκόσμια Σειρά Ράγκμπι Σέβενς, το Παγκόσμιο Πρωτάθλημα κάτω των 20 ετών και το Κύπελλο Εθνών Ειρηνικού.

Η έδρα της WR βρίσκεται στο Δουβλίνο της Ιρλανδίας. Αποτελείται από 120 εθνικές ομοσπονδίες μέλη. Κάθε χώρα μέλος πρέπει επίσης να είναι μέλος μιας από τις έξι περιφερειακές ενώσεις στις οποίες διαιρείται ο κόσμος: Αφρική, Ασία, Ευρώπη, Βόρεια Αμερική & Καραϊβική, Νότια Αμερική και Ωκεανία.

Ιδρύθηκε ως Διεθνές Ποδοσφαιρικό Συμβούλιο Ράγκμπι (IRFB) το 1886 από τη Σκωτία, την Ουαλία και την Ιρλανδία, ενώ το 1890 προσχώρησε και η Αγγλία. Η Αυστραλία, η Νέα Ζηλανδία και η Νότια Αφρική έγιναν πλήρη μέλη το 1949. Η Γαλλία έγινε μέλος το 1978 και άλλα ογδόντα μέλη εντάχθηκαν από το 1987 έως το 1999. Ο οργανισμός μετονομάστηκε σε Διεθνές Συμβούλιο Ράγκμπι (IRB) το 1998 και μετέπειτα τον Νοέμβριο του 2014 πήρε την ονομασία Παγκόσμια Ομοσπονδία Ράγκμπι (WR).

Το 2009, η Διεθνής Ολυμπιακή Επιτροπή (IOC) ψήφισε να συμπεριλάβει αγώνες ράγκμπι στους Θερινούς Ολυμπιακούς Αγώνες του 2016. Η WR έγινε μέλος της Ένωσης Διεθνών Ομοσπονδιών Θερινών Ολυμπιακών Αγώνων (ASOIF) το 2010.

## Ενώσεις μέλη
### Περιφερειακές ενώσεις
Έξι περιφερειακές ενώσεις, που εκπροσωπούν κάθε ήπειρο, είναι συνδεδεμένες με την Παγκόσμια Ομοσπονδία Ράγκμπι και βοηθούν στην ανάπτυξη του παιχνιδιού ράγκμπι γιούνιον καθώς και του ράγκμπι σέβενς σε όλο τον κόσμο. Δεν είναι όλα τα μέλη των περιφερειακών ενώσεων μέλη της Παγκόσμιας Ομοσπονδίας Ράγκμπι. 

Οι έξι περιφερειακές ενώσεις είναι οι εξής:

* Ομοσπονδία Ράγκμπι Αφρικής
* Ασιατική Ομοσπονδία Ράγκμπι
* Ευρωπαϊκή Ομοσπονδία Ράγκμπι
* Ομοσπονδία Ράγκμπι Βόρειας Αμερικής
* Ομοσπονδία Ράγκμπι Νότιας Αμερικής
* Ομοσπονδία Ράγκμπι Ωκεανίας

## Διοργανώσεις
Ακολουθούν οι διοργανώσεις της ομοσπονδίας:

**Διοργανώσεις Ανδρών**

* Παγκόσμιο Κύπελλο

**Διοργανώσεις Γυναικών**

* Παγκόσμιο Κύπελλο

**Διοργανώσεις Τμημάτων Υποδομής**

* Πρωτάθλημα (Κ-20)
* Τρόπαιο (Κ-20)

**Ράγκμπι σέβενς**

* Άνδρες
** Παγκόσμιο Κύπελλο
** Παγκόσμια Σειρά
* Γυναίκες
** Παγκόσμιο Κύπελλο

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Ράγκμπι γιούνιον
Πακούριος της Ιβηρίας

Ο **Πακούριος** () ήταν Χοσροΐδης πρίγκιπας του Βασιλείου της Ιβηρίας (Καρτλία, ανατολική Γεωργία), καθώς και στρατιωτικός διοικητής στην υπηρεσία των Ρωμαίων στην Ιταλία. Το όνομά του αποτελεί πιθανώς λατινοποιημένη απόδοση του γεωργιανού ονόματος Μπακούρι.

Ο Πακούριος ήταν υιός του Περάνιου, επίσης στρατηγού κατά την διάρκεια της περιόδου βασιλείας του Αυτοκράτορα Ιουστινιανού Α΄. Κατά την διάρκεια του Γοτθικού Πολέμου (535-554, εστάλη, μαζί με τον Σέργιο, προκειμένου να ενισχύσει τον Βελισάριο στην Καλαβρία το 547. Το 552, ηγήθηκε των ρωμαϊκών στρατευμάτων στο Όδροντο και διαπραγματεύτηκε την συνθηκολόγηση του Τάραντα και της Αχεροντίας και των Γότθων διοικητών τους, Ράγναρις και Μόρας. Όταν ο Ράγναρις επιχείρησε να απωθήσει τους Ρωμαίους και συνέλαβε πενήντα εκ των στρατιωτών τους ως ομήρους, ο Πακούριος βάδισε εναντίον του και πέτυχε καθοριστική νίκη.    

## Δείτε επίσης
* Φαζάς

## Παραπομπές


Κατηγορία:Βυζαντινοί στρατηγοί
Κατηγορία:Βασιλεία της Γεωργίας
Κατηγορία:Πρόσωπα του Γοτθικού Πολέμου (535-554)
Κατηγορία:Δυναστεία των Χοσροϊδών
Κατηγορία:Βυζαντινοί του 6ου αιώνα
Λουξεμβουργιανή Ομοσπονδία Ποδοσφαίρου

Η **Λουξεμβουργιανή Ομοσπονδία Ποδοσφαίρου** (γαλλικά: *Fédération Luxembourgeoise de Football*, FLF) είναι το ανώτατο όργανο διοίκησης του ποδοσφαίρου στο Λουξεμβούργο. Η έδρα της είναι στο Μοντερκάνζ, νότια της Πόλης του Λουξεμβούργου. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Λουξεμβούργου.

## Ιστορία
Στα τέλη του 1906, ιδρύθηκε η πρώτη ποδοσφαιρική ομάδα στο Λουξεμβούργο, η ΣΣ Φόλα Ες, ήδη σχεδόν δύο χρόνια αργότερα, υπήρχαν 13 ομάδες οι οποίες χρειάζονταν ένα διοικητικό όργανο. Η Λουξεμβουργιανή Ομοσπονδία Ποδοσφαίρου συστάθηκε το Νοέμβριο του 1908 με εκπροσώπους των 13 συλλόγων. Ενάμισι χρόνο αργότερα, την άνοιξη του 1910, η ομοσπονδία προσχώρησε στη FIFA και διοργανώθηκε για πρώτη φορά πρωτάθλημα ποδοσφαίρου. Το φθινόπωρο του 1911 ακολούθησε το πρώτο διεθνές παιχνίδι της εθνικής ομάδας εναντίον της Γαλλίας στην πρωτεύουσα του Λουξεμβούργου, η οποία, ωστόσο, ηττήθηκε με 1:4.

## Παραπομπές


## Εξωτερικοί σύνδεσμοι
*  

Κατηγορία:Ποδόσφαιρο στο Λουξεμβούργο
Κατηγορία:Ομοσπονδίες μέλη της ΟΥΕΦΑ
Βασιλική Βελγική Ποδοσφαιρική Ομοσπονδία

H **Βασιλική Βελγική Ποδοσφαιρική Ομοσπονδία** (ολλανδικά: *Koninklijke Belgische Voetbalbond*, KBVB, γαλλικά: *Union royale belge des sociétés de football association*, URBSFA, γερμανικά: *Königlicher Belgischer Fußballverband*, KBFV, αγγλικά: *Royal Belgian Football Association*, RBFA) είναι το ανώτατο όργανο διοίκησης του ποδοσφαίρου και του ποδοσφαίρου σάλας στο Βέλγιο. Είναι ιδρυτικό μέλος της διεθνούς ομοσπονδίας FIFA (το 1904) και της UEFA (το 1954). Η ομοσπονδία έχει την έδρα της στην Τουμπίζ.

Συντονίζει τις δραστηριότητες των εθνικών ομάδων ανδρών, γυναικών και νέων του Βελγίου. Διοργανώνει επίσης εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Τα επαγγελματικά πρωταθλήματα της χώρας διοργανώνονται από την Προ Λιγκ υπό την εποπτεία της Βασιλικής Βελγικής Ποδοσφαιρικής Ομοσπονδίας.

## Ιστορία
Την 1η Σεπτεμβρίου του 1895, δέκα σύλλογοι ίδρυσαν την Βελγική Ομοσπονδία Αθλητικών Συλλόγων (Union belge des Sociétés de Sports athlétiques, UBSSA). Το 1904 η ομοσπονδία εντάχθηκε στη Διεθνή Ποδοσφαιρική Ομοσπονδία (FIFA). Την επόμενη δεκαετία και συγκεκριμένα το 1912 πήρε την ονομασία Βελγική Ποδοσφαιρική Ομοσπονδία (Union belge des sociétés de football association, UBSFA), ενώ από το επόμενο έτος άρχισε να χρησιμοποιείται η ονομασία της ομοσπονδίας και στα φλαμανδικά (Belgische Voetbalbond, BVB). Το 1920 μετονομάστηκε σε Βασιλική Βελγική Ποδοσφαιρική Ομοσπονδία (Union royale belge des sociétés de football association, URBSFA, Koninklijke Belgische Voetbalbond, KBVB).

Το 1948 ιδρύθηκε το ιατρικό-αθλητικό ινστιτούτο και η σχολή προπονητών Χέιζελ. Το 1954 η ομοσπονδία έγινε ένα από τα ιδρυτικά μέλη της Ένωσης Ευρωπαϊκών Ποδοσφαιρικών Ομοσπονδιών (UEFA). Στις 4 Ιουνίου του 1989, ένα νέο κτήριο της ομοσπονδίας άνοιξε τις πύλες του κοντά στο Στάδιο Χέιζελ. Το 1992, η ομοσπονδία έλαβε το βραβείο FIFA Fair Play για την ανθρωπιστική της δράση *Acción Diablos rojos Casa Hogar*.

Από τις 8 Νοεμβρίου του 2019, η ομοσπονδία άρχισε να χρησιμοποιεί μόνο την αγγλική ονομασία «Royal Belgian Football Association» (RBFA) στις επικοινωνιακές της δράσεις, συμπεριλαμβανομένου του ονόματος του ιστότοπου και του λογότυπου. Στις 15 Οκτωβρίου του 2021, η κεντρική διοίκηση της ομοσπονδίας μετακόμισε από τις Βρυξέλλες στην Τουμπίζ και τα κεντρικά γραφεία της ομοσπονδίας μεταφέρθηκαν επίσημα εκεί.

## Λογότυπο
Το λογότυπο της Βασιλικής Βελγικής Ποδοσφαιρικής Ομοσπονδίας έχει υποστεί διάφορες μεταβολές με το πέρασμα του χρόνου. Το 2019 παρουσιάστηκε ένα νέο λογότυπο με σημαντικές διαφοροποιήσεις στα στοιχεία του, εν σχέση με το παλαιότερο, καθώς το στέμμα και τα φύλλα δάφνης έγιναν πιο λιτά, ενώ οι επιγραφές «URBSFA» και «KBVB» αντικαταστάθηκαν από την αγγλική «Royal Belgian FA».

## Παραπομπές


## Εξωτερικοί σύνδεσμοι

* 

Κατηγορία:Ποδόσφαιρο στο Βέλγιο
Κατηγορία:Ομοσπονδίες μέλη της ΟΥΕΦΑ
Ποδοσφαιρική Ομοσπονδία Βοσνίας και Ερζεγοβίνης

Η **Ποδοσφαιρική Ομοσπονδία Βοσνίας και Ερζεγοβίνης** (λατινικό: *Nogometni/Fudbalski Savez Bosne i Hercegovine*, N/FSBiH, κυριλλικό: Ногометни/Фудбалски Савез Босне и Херцеговине, Н/ФСБиХ) είναι το ανώτατο όργανο διοίκησης του ποδοσφαίρου στη Βοσνία και Ερζεγοβίνη. Η έδρα της είναι στο Σαράγεβο. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βοσνίας και Ερζεγοβίνης.

## Ιστορία
Ιδρύθηκε το 1920 στη Γιουγκοσλαβία ως υποομοσπονδία του ποδοσφαίρου με έδρα το Σαράγεβο, ενώ μετέπειτα η έδρα μεταφέρθηκε στο Μόσταρ. Επανιδρύθηκε το 1992 σαν η ποδοσφαιρική ομοσπονδία της Βοσνίας και Ερζεγοβίνης.

Το Μάιο του 2002, η Ποδοσφαιρική Ομοσπονδία Βοσνίας και Ερζεγοβίνης ενοποιήθηκε για να συμπεριλάβει και τους περιφερειακές ποδοσφαιρικές ενώσεις της Βοσνίας, την Ποδοσφαιρική Ένωση Σερβικής Δημοκρατίας, όπως και την ήδη ενοποιημένη Ποδοσφαιρική Ένωση Ερζέγ Βοσνίας. Το ενοποιημένο πρωτάθλημα της Βοσνίας και Ερζεγοβίνης με συλλόγους και από τις δύο οντότητες, ξεκίνησε την αγωνιστική περίοδο 2002-03.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Βοσνία και Ερζεγοβίνη
Βοσνια και Ερζεγοβινη
Σεμπαστιάν Ντριούσι

Ο **Σεμπαστιάν Ντριούσι** (ισπανικά: *Sebastián Driussi*), γεννημένος στις 9 Φεβρουαρίου 1996, είναι Αργεντινός ποδοσφαιριστής που αγωνίζεται ως επιθετικός στη Ζενίτ Αγίας Πετρούπολης.

## Καριέρα

Πραγματοποίησε το ντεμπούτο του για τη Ρίβερ Πλέιτ ως βασικός στον αγώνα του Πρωταθλήματος Αργεντινής με την Αρχεντίνος Χούνιορς, αγωνιζόμενος για 73 λεπτά. Στην πρώτη χρονιά αγωνίστηκε σε δύο αγώνες. Το 2014, ο Ντριούσσι αγωνίστηκε σε δέκα αγώνες και κατέκτησε το πρωτάθλημα. Πέτυχε το πρώτο του τέρμα στο πρωτάθλημα στις 8 Μαρτίου 2015 στον αγώνα με την Ουνιόν ντε Σάντα Φε. Στις 8 Ιουλίου 2017, μετεγράφη στον ρωσικό σύλλογο Ζενίτ Αγίας Πετρούπολης, υπογράφοντας τετραετές συμβόλαιο.

Μαζί με την Εθνική Αργεντινής κάτω των 17 κατέκτησε το Πρωτάθλημα Νοτίου Αμερικής κάτω των 17 το 2013. Το ίδιο έτος, η Εθνική Αργεντινής κατέκτησε την τέταρτη θέση στο Παγκόσμιο Κύπελλο Ποδοσφαίρου κάτω των 17. Το 2015, η Εθνική Αργεντινής κατέκτησε το Πρωτάθλημα Νοτίου Αμερικής κάτω των 20.

## Διακρίσεις

;Ρίβερ Πλέιτ
* Πρωτάθλημα Αργεντινής (1η θέση): 2014
* Κύπελλο Νοτίου Αμερικής: 2014
* Κόπα Λιμπερταδόρες: 2015
* Suruga Bank Championship: 2015
* Ασπίδα Νοτίου Αμερικής: 2016
* Κύπελλο Αργεντινής: 2015-2016

;Εθνική Αργεντινής
* Πρωτάθλημα Νοτίου Αμερικής κάτω των 15 (3η θέση): 2011
* Πρωτάθλημα Νοτίου Αμερικής κάτω των 17 (1η θέση): 2013
* Παγκόσμιο Κύπελλο Ποδοσφαίρου κάτω των 17 (4η θέση): 2013
* Πρωτάθλημα Νοτίου Αμερικής κάτω των 20 (1η θέση): 2015

## Παραπομπές

## Εξωτερικοί σύνδεσμοι
* 

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας